text: След изстискването на определената доза от тубичката контрактубекс, гелът се разнася внимателно върху целия белег и се втрива с леки движения до пълното му попиване. Първоначално разнасянето става от централната зона към периферията, докато целият белег се покрие с тънък филм, след което се прави кръгов масаж до попиване.
  Ако белегът се намира в участък от тялото, който по принцип не е открит, след полагането на гела може да се постави превръзка или да се избере формата пластир, за да се спести допълнително дразнене и цапане. Превръзката е полезна и при лечение на стари белези, когато новата тъкан е доста плътна и груба и трудно се поддава на бързи въздействия. Тогава именно се препоръчват превръзките, намазани с контрактубекс, които се полагат за цяла нощ. Възстановителните процеси в този случай протичат по-качествено, тъй като е задействана парасимпатичната система.